XLVin. CSALÁD. POSZÁTAFÉLÉK. 705 



U8. NEM: 



POSZÁTA. 



SYLVIA Scop. 1769. 



Elsü evező jóval rövidebb, mint a másodiknak fele, a 3— 4-ik vagy 

 ;i 2-3-ik leghosszabb ; a csőr oldalt kissé összenyomott, tövén egyes 

 kis serteszálak láthatók; a fark többnyire rövidebb, némelyeknél hosz- 

 szal)b mint a szárny, vége kissé elkerekített vagy egyenes. Felül rendesen 

 egyszínű szürkék vagy barnák, egyes fajoknál a fej világosabb, másoknál 

 sötétebb, sapkás rajzolatú. Nem élnek csapatban, csak vonuláson verőd- 

 nek össze táplálékuk megkeresésére; bokrokban, erdőkben tartózkodnak, 

 sokat bujkálnak; a hazai fajok mind költözködők; a hímek kiváló szépen 

 énekelnek; fészkeiket vastagabb és finomabb növényszálakból — néha 

 szőrt, pókhálót is felhasználva — építik; tojásaik fehér vagy fehéres 

 alapszínen, barnán és szürkén fokozottak. 



A KVKVALYPOSZÁTA. 



Sylvia nisoria (Bechst.) 1795. 



[Motacilla nisoria Bechst. — Curruca nisoria Kogh. — Adophoneus nisorius 

 Kaup. — Curruca undulata Brhm. — Philacantha nisoria Glog.] 



Népies nevei: kerti fülemile (Baja); habos poszáta. 



Jegyei: pacsirtanagyságú, de nyúlánkabb s legnagyobb poszátánk; 

 szeme sárga (fiataloké barna); fölül hamuszürke, alul fehér apró sarló- 

 idomú szürke foltozással, úgy hogy a karvalyhoz vagy kakukhoz hasonlít; 

 a három vagy négy szélső farktoll hegye fehér ; alsó farkfedők fehér sze- 

 llemek, egyébként szürkék, a két szín találkozásánál legsötétebbek; a felső 

 fa,rkfedők szintén fehér és sötétszürke szegésüek. A tojó alsó testének kar- 

 valyos foltozása gyérebb, a mell és has közepe egyszínű fehér, háta 

 kissé barnásba játszik. A fiataloknál az alsó test foltozása alig látszik 

 még, legföljebb az oldalokon; főszínük felül világosszürke, elmosódott 

 sárgásszürke tollszegésekkel egészben tehát barnásszürke; homlokuk 

 agyagsárgás; szemsávolyuk halvány rozsdásszürke; alsó részeik fehérek, 

 az oldalakon rozsdásszürkés, a begy táján agyagsárgás árnyalattal. Csőr 

 feketésbarna, az alsó káva töve világosabb; lábak szürkésbarnák. 



Lhernel: Magyarország madarai. II. 



